**การพัฒนารูปแบบการประเมินพฤติกรรม SNAP-IV (short form) ภาษาอีสานสำหรับผู้ปกครอง**

**อำเภอน้ำยืน จังหวัดอุบลราชธานี**

นางธัญพร เรืองธรรม คลินิกจิตเวช โรงพยาบาลน้ำยืน โทร 080-619-1596

Email: thanyaphon1013@gmail.com

รูปแบบการนำเสนอโปสเตอร์ สาขา นวัตกรรมคลินิก

**บทคัดย่อ**

การดำเนินงานคัดกรองเด็ก อายุ 6- 15 ปี เพื่อค้นหาเด็กสมาธิสั้นในอำเภอน้ำยืนพบปัญหาผู้ปกครองไม่เข้าใจแบบสอบถามเพราะผู้ปกครองส่วนใหญ่ใช้ภาษาอีสาน ทำให้การใช้แบบประเมินเด็กด้วยเครื่องมือประเมินพฤติกรรม SNAP-IV (short form) ฉบับภาษาไทย ไม่สอดคล้องกับผู้รับบริการในปี 2563 มีกลุ่มเป้าหมายจำนวน 155 คน ผู้ปกครองตอบคำถามไม่ตรงจำนวน 89 คนพยาบาลจึงได้ปรับปรุงเครื่องมือ เป็นภาษาอีสาน โดยมีวัตถุประสงค์เพื่อพัฒนารูปแบบการประเมินพฤติกรรมเด็กด้วยแบบประเมินพฤติกรรม SNAP-IV (short form) ให้เป็นภาษาอีสาน การวิจัยเป็นแบบ action research วิเคราะห์ข้อมูล โดยใช้สถิติร้อยละ หลังการดำเนินงานพบว่าผู้ปกครองสามารถตอบคำถามได้ร้อยละ 100 ระยะเวลาดำเนินการปี 2563-2565 โดยมีขั้นตอนการดำเนินงาน 1)วางแผน ได้แก่ ศึกษากลุ่มเป้าหมาย ศึกษาบริบทของอำเภอน้ำยืน 2)แปลเครื่องมือแบบประเมินพฤติกรรมให้เป็นภาษาอีสาน 3)ทดลองใช้แบบประเมินพฤติกรรมฉบับภาษาอีสาน 4)ติดตามประเมินผลการดำเนินงาน ผลการศึกษาพบว่า ผู้ปกครองเด็กกลุ่มเสี่ยงสมาธิสั้นสามารถเข้าใจคำถามในแบบประเมินพฤติกรรม SNAP-IV(short form) ฉบับภาษาอีสาน ทำให้อำเภอน้ำยืนมีการเข้าถึงบริการโรคสมาธิสั้นร้อยละ 60.30 เดิมในปี 2562 มีการเข้าถึงบริการโรคสมาธิสั้นร้อยละ 18.89 ผลการศึกษา การเข้าถึงโรคสมาธิสั้นในปี 2563-2565 เป็นร้อยละ 45.68 59.18 และ 60.30 ตามลำดับ สรุป การพัฒนารูปแบบการประเมินพฤติกรรม SNAP-IV เป็นภาษาอีสาน ได้รูปแบบ ESARN SNAP-IV NAMYUEN MODEL ข้อเสนอแนะ แบบประเมินพฤติกรรม SNAP-IV (short form) ฉบับภาษาอีสาน สามารถขยายผลไปยังพื้นที่ที่มีบริบทคล้ายอำเภอน้ำยืน

**คำสำคัญ** แบบประเมินพฤติกรรม SNAP-IV (short form), สมาธิสั้น